Абу-д-Дардаъ
Абу-д-Дарда́ъ аль-Анса́ри (Ӏаьр. أبُو الدَّردَاءِ الأنصَارِيُّ‎‎; 586, Мадийнат — 653, Димашкъ) — иза Мухьаммад пайхамаран ﷺ сахьаби а, факъийхӀ а, къеда а, пайхамаран хьадисаш дуьйцуш верг а ву. Иза Бану КаӀб ибн аль-Хазраж аль-Хьарис ибн аль-Хазраж олучу тайпанан ансарех ву. Цо тӀаьхьо Бадр-дийнахь тӀеэцна хилла ислам дин, ткъа Ухьуд-дийнахь Мухьаммад пайхамар ﷺ ларвина а хилла цо. Ӏибадатдарехь а, Къуръан дешарехь а къахьоьгуш хилла ву иза. Шема-махка дӀавахнера иза, и схьайаьккхинчул тӀаьхьа, цигахь нахана Къуръан хьеха а, царна динехь кхетамбала а. Димашкъехь къеда а лаьттира иза, цигахь ша валлалц Ӏийра иза, Ӏусман ибн Ӏаффанан халифат йолчу заманахь.